**ΕΚΘΕΣΗ ΑΞΙΟΛΟΓΗΣΗΣ ΣΥΝΕΠΕΙΩΝ ΡΥΘΜΙΣΕΩΝ**

Υπουργείο:

ΥΠΕΥΘΥΝΟΣ ΕΠΙΚΟΙΝΩΝΙΑΣ:

ΥΠΗΡΕΣΙΑ:

ΘΕΣΗ / ΕΙΔΙΚΟΤΗΤΑ:

ΤΗΛΕΦΩΝΟ:

E-MAIL:

Τίτλος προτεινόμενΟΥ ΣΧΕΔΙΟΥ νομου:

*Κύρωση της Σύμβασης Αγοραπωλησίας Μετοχών για την απόκτηση του 100% και της από 19.07.2016 Τροποποιητικής Σύμβασης και ρύθμιση λοιπών συναφών θεμάτων*

Περιληπτική αναφορά

στο περιεχόμενο της κυριασ ΑΞΙΟΛΟΓΟΥΜΕΝΗΣ ρύθμισης:

Με το προτεινόμενο σχέδιο νόμου κυρώνεται και αποκτά ισχύ νόμου η από 14.11.2014 Σύμβαση Αγοραπωλησίας Μετοχών, όπως τροποποιήθηκε με την από 19.07.2016 Τροποποιητική Σύμβαση, αναφορικά με την πώληση του 100% των μετοχών της εταιρείας με την επωνυμία «ΕΛΛΗΝΙΚΟ –ΕΤΑΙΡΕΙΑ ΔΙΑΧΕΙΡΙΣΗΣ ΚΑΙ ΑΞΙΟΠΟΙΗΣΗΣ ΑΚΙΝΗΤΩΝ ΕΛΛΗΝΙΚΟΥ ΑΕΡΟΔΡΟΜΙΟΥ ΑΝΩΝΥΜΗ ΕΤΑΙΡΕΙΑ» και το διακριτικό τίτλο «ΕΛΛΗΝΙΚΟ Α.Ε.» (εφεξής «ΕΛΛΗΝΙΚΟ Α.Ε.»).

Η από 14.11.2014 Σύμβαση Αγοραπωλησίας Μετοχών και η από 19.07.2016 Τροποποιητική αυτής Σύμβαση υπογράφηκαν μεταξύ: α) της ανώνυμης εταιρείας με την επωνυμία «Ταμείο Αξιοποίησης Ιδιωτικής Περιουσίας του Δημοσίου Α.Ε.» (εφεξής «ΤΑΙΠΕΔ»), η οποία σύμφωνα με τον ν. 3986/2011 (Α΄152) είναι εταιρεία που ανήκει εξ ολοκλήρου στο Ελληνικό Δημόσιο και λειτουργεί για την εξυπηρέτηση του δημοσίου συμφέροντος, β) της ανώνυμης εταιρείας με την επωνυμία «HELLINIKON GLOBAL I S.A.», η οποία εδρεύει στο Λουξεμβούργο και είναι η εταιρεία ειδικού σκοπού, 100% θυγατρική της ανώνυμης εταιρείας «LAMDA Development Ανώνυμη Εταιρεία Συμμετοχών και Αξιοποίησης Ακινήτων» που αναδείχθηκε πλειοδότρια στη διαγωνιστική διαδικασία που διεξήγαγε το ΤΑΙΠΕΔ για την εξαγορά του 100% του μετοχικού κεφαλαίου της Ελληνικό Α.Ε., μετά την αγορά των υφιστάμενων μετοχών της και γ) της ανώνυμης εταιρείας «LAMDA Development Ανώνυμη Εταιρεία Συμμετοχών και Αξιοποίησης Ακινήτων» ως Εγγυητή της «HELLINIKON GLOBAL I S.A.».

Οι ως άνω συμβάσεις θα συνυπογραφούν και από το Ελληνικό Δημόσιο, ως εκ τρίτου συμβαλλόμενου, μετά από την κύρωσή τους από τη Βουλή.

Περιληπτική αναφορά

σΕ ΑΛΛΕΣ ΡΥΘΜΙΣΕΙΣ ΠΟΥ ΤΥΧΟΝ ΠΕΡΙΛΑΜΒΑΝΟΝΤΑΙ ΣΤΟ ΠΡΟΤΕΙΝΟΜΕΝΟ ΣΧΕΔΙΟ νομου:

Το σχέδιο νόμου περιλαμβάνει επίσης μια σειρά διατάξεων που σκοπό έχουν την ρύθμιση ζητημάτων που άπτονται της λειτουργίας της Σύμβασης Αγοραπωλησίας Μετοχών και αφορούν:

ΔΕΝ ΑΠΑΝΤΑΤΑΙ

Α: ΚΥΡΙΑ ΑΞΙΟΛΟΓΟΥΜΕΝΗ ΡΥΘΜΙΣΗ

1. Αναγκαιότητα

**1.1.** Περιγράψτε το πρόβλημα (οικονομικό, κοινωνικό ή άλλο), το οποίο καθιστά αναγκαία την προώθηση και ψήφιση της αξιολογούμενης ρύθμισης

Κατ’ εφαρμογή του νόμου 3049/2002 «Αποκρατικοποίηση Επιχειρήσεων του Δημοσίου και άλλες διατάξεις», ως ισχύει, καθώς και του Προγράμματος Αποκρατικοποιήσεων του νόμου 3985/2011 «Μεσοπρόθεσμο Πλαίσιο Δημοσιονομικής Στρατηγικής 2012-2015», όπως επικαιροποιήθηκε με το Μνημόνιο Οικονομικής και Χρηματοπιστωτικής Πολιτικής (Memorandum of Economic and Financial Policies) του Μνημονίου Συνεννόησης (Memorandum Of Understanding) μεταξύ της Ελληνικής Δημοκρατίας, της Ευρωπαϊκής Επιτροπής και της Τράπεζας της Ελλάδος, που εγκρίθηκε με το ν. 4046/2012, αποφασίστηκε η πώληση της πλειοψηφίας του μετοχικού κεφαλαίου της εταιρείας Ελληνικό Α.Ε.

Σημειώνεται ότι η ΕΛΛΗΝΙΚΟ Α.Ε. είναι μία ανώνυμη εταιρεία, η οποία συνεστήθη σύμφωνα με το Νόμο 3943/2011 και το μετοχικό της κεφάλαιο ανήκε αρχικά εξ ολοκλήρου στο Ελληνικό Δημόσιο. Σύμφωνα με τον Ιδρυτικό της Νόμο (άρθρο 42, παράγραφος 3α) σε συνδυασμό και με το άρθρο 7 του Ν. 4062/2012, ο εταιρικός σκοπός της ΕΛΛΗΝΙΚΟ Α.Ε. είναι η διαχείριση και αξιοποίηση των κτιρίων και εγκαταστάσεων του πρώην διεθνούς αεροδρομίου της Αθήνας στο Ελληνικό, του Εθνικού Αθλητικού Κέντρου Νεότητας Αγίου Κοσμά και του Ολυμπιακού Κέντρου Ιστιοπλοΐας (Μαρίνα) Αγίου Κοσμά με συνολική έκταση περίπου 6.205.677,31 τ.μ.

Περαιτέρω, με το νόμο 3986/2011 ιδρύθηκε το ΤΑΙΠΕΔ με μοναδικό σκοπό, στο πλαίσιο του Προγράμματος Αποκρατικοποιήσεων του Νόμου 3985/2011 «Μεσοπρόθεσμο Πλαίσιο Δημοσιονομικής Στρατηγικής 2012-2015», την αξιοποίηση περιουσιακών στοιχείων της ιδιωτικής περιουσίας του Ελληνικού Δημοσίου, καθώς και περιουσιακών στοιχείων των δημοσίων επιχειρήσεων, των οποίων το μετοχικό κεφάλαιο ανήκει εξ ολοκλήρου, άμεσα ή έμμεσα, στο Δημόσιο ή σε Νομικά Πρόσωπα Δημοσίου Δικαίου (Ν.Π.Δ.Δ.).

Επίσης, δυνάμει των υπ’ αριθ. 187/6.9.2011 (ΦΕΚ Β’ 2061/16.9.2011), όπως τροποποιήθηκε με την παρ. 4 της υπ’ αριθμ. 206/25.04.2012 απόφασης (ΦΕΚ Β’ 1363/26.04.2012) και 227/28.01.2013 (ΦΕΚ Β’ 136/29.01.2013) αποφάσεων της Διυπουργικής Επιτροπής Αναδιαρθρώσεων και Αποκρατικοποιήσεων (ΔΕΑΑ) , το σύνολο του μετοχικού κεφαλαίου της ΕΛΛΗΝΙΚΟ Α.Ε (μετά των σχετικών δικαιωμάτων ψήφου), μεταβιβάστηκε από το Ελληνικό Δημόσιο στο ΤΑΙΠΕΔ, ενώ με την υπ’ αριθμ. 225/7.1.2013 (ΦΕΚ Β15/10.01.2013) απόφαση της Διυπουργικής Επιτροπής Αναδιαρθρώσεων και Αποκρατικοποιήσεων, όπως τροποποιήθηκε από την υπ’ αριθμ. 234/24.04.2013, παρ. 39 (ΦΕΚ Β’ 1020/25.04.2013) απόφαση της ιδίας Επιτροπής μεταβιβάστηκαν στο ΤΑΙΠΕΔ και περιήλθαν χωρίς αντάλλαγμα αφενός το δικαίωμα επιφανείας επί των ως άνω ακινήτων του Μητροπολιτικού Πόλου Ελληνικού – Αγίου Κοσμά για διάρκεια 99 ετών, αρχόμενης από τη σύσταση του δικαιώματος και αφετέρου ποσοστό 30% εξ αδιαιρέτου της πλήρους κυριότητας επί των ιδίων ακινήτων, εξαιρουμένων του αιγιαλού και της παραλίας που εφάπτονται με αυτά, προς το σκοπό της περαιτέρω εισφοράς τους στην ΕΛΛΗΝΙΚΟ Α.Ε. δια αυξήσεως του μετοχικού κεφαλαίου της.

Παράλληλα, με την από 25.11.2011 απόφαση του Διοικητικού Συμβουλίου του ΤΑΙΠΕΔ είχε εγκριθεί η πώληση των μετοχών της ΕΛΛΗΝΙΚΟ Α.Ε. μέσω δημοσίου διεθνούς πλειοδοτικού διαγωνισμού.

Μετά το πέρας της εν θέματι διαγωνιστικής διαδικασίας, το Διοικητικό Συμβούλιο του ΤΑΙΠΕΔ με την από 31.03.2014 απόφασή του έκρινε παραδεκτή, δίκαιη και εύλογη την υποβληθείσα προσφορά της εταιρείας με την επωνυμία «LAMDA Development Ανώνυμη Εταιρεία Συμμετοχών και Αξιοποίησης Ακινήτων» η οποία και επιλέχθηκε ως Επενδυτής.

Τόσο η διαγωνιστική διαδικασία, όσο και το Σχέδιο Σύμβασης Αγοραπωλησίας Μετοχών αλλά και το Σχέδιο Σύμβασης Τροποποίησης υποβλήθηκαν στον προσυμβατικό έλεγχο νομιμότητας του Ελεγκτικού Συνεδρίου κατά τα διαλαμβανόμενα στο άρθρο 9 του ν.3986/2011 και εκδόθηκαν οι σχετικές πράξεις του Ελεγκτικού Συνεδρίου, με τις οποίες διαπιστώθηκαν το σύννομο της διαδικασίας ανάδειξης Προτιμητέου Επενδυτή και η μη ύπαρξη κωλύματος υπογραφής των Σχεδίων Σύμβασης Αγοραπωλησίας Μετοχών και Τροποποιητικής Σύμβασης που τέθηκαν υπόψη του Ελεγκτικού Συνεδρίου.

Περαιτέρω, με την υποπαράγραφο 4.4. της Παραγράφου Γ’ του άρθρου 3 του Ν.4336/2015, η Ελληνική Δημοκρατία δεσμεύτηκε να προχωρήσει με το πρόγραμμα ιδιωτικοποιήσεων, βάσει του Σχεδίου Αξιοποίησης των περιουσιακών στοιχείων που έχουν περιέλθει στη διαχείριση του ΤΑΙΠΕΔ. Στο πλαίσιο αυτό, το Κυβερνητικό Συμβούλιο Οικονομικής Πολιτικής με με την υπ. αρ. 33/2016 απόφασή του (ΦΕΚ Β’ 1472/25.05.2016) ενέκρινε το Επιχειρησιακό Πρόγραμμα Αξιοποίησης (Asset Development Plan - ADP) του ΤΑΙΠΕΔ, το οποίο περιλαμβάνει και την υλοποίηση της μεταβίβασης της ΕΛΛΗΝΙΚΟ Α.Ε. Συνεπώς, η υλοποίηση της αξιοποίησης του Ελληνικού αποτελεί συμβατική υποχρέωση της Ελληνικής Δημοκρατίας έναντι των διεθνών πιστωτών της.

Τέλος, σύμφωνα με το άρθρο 2 παρ. 2 υποπαρ. (i) της Σύμβασης Αγοραπωλησίας Μετοχών, η κύρωσή της από τη Βουλή αποτελεί αναβλητική αίρεση, συνιστά δηλαδή ουσιαστική προϋπόθεση για την ενεργοποίησή της.

**1.2.** Αναφέρατε τους στόχους που επιδιώκει η αξιολογούμενη ρύθμιση συμπεριλαμβάνοντας επιπλέον τυχόν ποσοτικοποιημένα και ποιοτικά στοιχεία των επιδιωκόμενων στόχων και αποτελεσμάτων

Οι βασικότεροι στόχοι της αξιολογούμενης ρύθμισης είναι οι ακόλουθοι:

(α) Η σύμφωνα με το Πρόγραμμα Αποκρατικοποιήσεων αύξηση των δημοσίων εσόδων προς τον σκοπό της αποπληρωμής του δημόσιου χρέους δια της αξιοποίησης της έκτασης του ως άνω περιγραφόμενου ακινήτου. Πιο συγκεκριμένα, το τίμημα που θα καταβληθεί για τη μεταβίβαση των Πωλούμενων Μετοχών ανέρχεται σε ποσό εννιακοσίων δέκα πέντε εκατομμυρίων Ευρώ ( € 915.000.000,00). Πέραν του ανωτέρω τιμήματος, το Ελληνικό Δημόσιο προσδοκά σωρευτικά σημαντικά φορολογικά, κοινωνικά και άλλα έμμεσα οφέλη που θα προκύψουν από τη μεταβίβαση των μετοχών στην Ελληνικό Α.Ε. Θα καταβληθεί, μάλιστα, κάθε δυνατή προσπάθεια, ώστε η Επενδυτική Υποχρέωση να υλοποιηθεί σε ποσοστό 80% εντός δωδεκαετίας από την Ημερομηνία Μεταβίβασης. Τέλος, το Ελληνικό Δημόσιο (μέσω του ΤΑΙΠΕΔ) θα συμμετέχει στα μελλοντικά οικονομικά οφέλη που θα προκύψουν από την ανάπτυξη του Ακινήτου μέσω του μηχανισμού του Δικαιώματος επί Αποδόσεων, που περιγράφεται αναλυτικά στη Σύμβαση Αγοραπωλησίας Μετοχών.

(β) Η αναβάθμιση των εκτάσεων του Μητροπολιτικού Πόλου Ελληνικού – Αγίου Κοσμά , οι οποίες χρήζουν σημαντικών επενδύσεων, χωρίς δέσμευση δημοσίων πόρων. Η επένδυση αυτή με τη σειρά της θα επιφέρει σημαντικά οφέλη για την ελληνική κοινωνία.

## (γ) Η έκταση και θέση του ως άνω Ακινήτου προσφέρουν μοναδικές δυνατότητες αστικής ανάπλασης και αξιοποίησης για τη δημιουργία μιας περιοχής με εθνική σημασία και διεθνή προβολή, και ενός μητροπολιτικού πόλου διεθνούς ακτινοβολίας.

**1.3.** Αναφέρατε αναλυτικά τις κοινωνικές και οικονομικές ομάδες που επηρεάζει άμεσα και αυτές που επηρεάζει έμμεσα η αξιολογούμενη ρύθμιση και προσδιορίστε τον λόγο της επιρροής

Σύμφωνα με μελέτη του ΙΟΒΕ (Ιούλιος 2016) η αξιοποίηση αναμένεται να έχει μια μακροπρόθεσμη θετική επίπτωση στην καταπολέμηση της ανεργίας με τη δημιουργία 75.000 θέσεων εργασίας από την κατασκευή και λειτουργία των έργων στο Ακίνητο, ως αποτέλεσμα παραγόντων ζήτησης και 15.000 επιπλέον θέσεων εργασίας ως αποτέλεσμα παραγόντων προσφοράς, ενώ ο πραγματικός μισθός, ανά απασχολούμενο μισθωτό, θα εμφανίσει σταθερή άνοδο σε όλη την περίοδο ανάπτυξης του Ακινήτου. Ταυτόχρονα, σύμφωνα με την ίδια μελέτη, αποφεύγεται η απώλεια 10.000 θέσεων εργασίας καθώς και μια υποχώρηση του Ακαθάριστου Εθνικού Προϊόντος («ΑΕΠ») της τάξεως του 0,2%, λόγω των μέτρων δημοσιονομικής προσαρμογής που θα έπρεπε να ληφθούν για να υποκαταστήσουν το δημοσιονομικό όφελος από τη μεταβίβαση των μετοχών της ΕΛΛΗΝΙΚΟ Α.Ε.

2. Καταλληλότητα

**2.1.** Αναφέρατε, εάν υπάρχουν, προηγούμενες προσπάθειες αντιμετώπισης του ίδιου ή παρόμοιου προβλήματος στην Ελλάδα και περιγράψτε αναλυτικά τα επιτυχή και τα προβληματικά σημεία των προσπαθειών αυτών

ΔΕΝ ΑΠΑΝΤΑΤΑΙ

**2.2.** Αναφέρατε τουλάχιστον ένα παράδειγμα αντιμετώπισης του ίδιου ή παρόμοιου προβλήματος σε χώρα της Ευρωπαϊκής Ένωσης ή του ΟΟΣΑ (εφόσον υπάρχει) και αιτιολογήστε τον λόγο για τον οποίο επιλέξατε τη συγκεκριμένη χώρα.

ΔΕΝ ΑΠΑΝΤΑΤΑΙ

**2.3.** Απαριθμήστε αναλυτικά τα διατάγματα και τις κανονιστικές πράξεις που πρέπει να εκδοθούν, προκειμένου να εφαρμοστεί πλήρως η αξιολογούμενη ρύθμιση και περιγράψτε για κάθε μία από αυτές τυχόν θέματα που πρέπει να προσεχθούν κατά την εφαρμογή της

ΔΕΝ ΑΠΑΝΤΑΤΑΙ

3. Συνέπειες στην Οικονομία

Τα ευεργετικά οφέλη για το ελληνικό Δημόσιο από τη συγκεκριμένη αποκρατικοποίηση αναμένεται να είναι σημαντικά, τόσο σε επίπεδο φοροδοτικής και εισφοροδοτικής ικανότητας όσο και σε ευρύτερο αναπτυξιακό και εθνικό επίπεδο. Όπως προαναφέρθηκε, το τίμημα που θα καταβληθεί για τη μεταβίβαση του συνόλου (100%) των Πωλούμενων Μετοχών ανέρχεται σε ποσό εννιακοσίων δέκα πέντε εκατομμυρίων Ευρώ ( € 915.000.000,00), το 32,79% του οποίου θα καταβληθεί κατά την ημερομηνία μεταβίβασης και, υπό προϋποθέσεις, το 51% έως τη δεύτερη επέτειο της Ημερομηνίας Μεταβίβασης των Μετοχών. Περαιτέρω, η ΕΛΛΗΝΙΚΟ Α.Ε. θα επενδύσει κατ' ελάχιστο ποσό Τεσσάρων Δισεκατομμυρίων Πεντακοσίων Ογδόντα Εννέα Εκατομμυρίων Πεντακοσίων Δεκαέξι Χιλιάδων Εννιακοσίων Ενενήντα Τεσσάρων Ευρώ (4.589.516.994€), στο οποίο συμποσούνται τα ελάχιστα ποσά της Επενδυτικής Υποχρέωσης για την Πρώτη Περίοδο Χρηματοδότησης, τη Δεύτερη Περίοδο Χρηματοδότησης και την Τρίτη Περίοδο Χρηματοδότησης (1.071.082.541 €, 1.078.996.042 € και 2.439.438,11 C, αντίστοιχα). Επομένως, το άθροισμα του Τιμήματος Αγοράς Μετοχών και της Επενδυτικής Υποχρέωσης ανέρχεται σε Πέντε Δισεκατομμύρια Πεντακόσια Τέσσερα Εκατομμύρια Πεντακόσιες Δεκαέξι Χιλιάδες Εννιακόσια Ενενήντα Τέσσερα Ευρώ (5.504.516.994€). Τονίζεται δε ότι, ο Αγοραστής θα καταβάλει κάθε προσπάθεια, στα πλαίσια της Επενδυτικής Υποχρέωσης, να υλοποιήσει και ολοκληρώσει έργα και υποδομές δημοσίου ενδιαφέροντος, εκτιμώμενου προϋπολογισμού €1.5oo.ooo.ooo,oo.

Επιπροσθέτως, το ΤΑΙΠΕΔ θα συμμετέχει στα μελλοντικά οικονομικά οφέλη που θα προκύψουν από την ανάπτυξη του Έργου. Ειδικότερα, το ΤΑΙΠΕΔ θα δικαιούται από τους Μετόχους της ΕΛΛΗΝΙΚΟ Α.Ε. ετησίως από την έβδομη επέτειο της Ημερομηνίας Μεταβίβασης και καθ’ όλη τη διάρκεια της Σύμβασης, το Δικαίωμα επί Αποδόσεων που καθορίζεται στο Άρθρο 3.2 της Σύμβασης Αγοραπωλησίας Μετοχών, ώστε να του επιτρέπεται να συμμετέχει στα μελλοντικά οικονομικά οφέλη που θα προκύψουν από την ανάπτυξη του Έργου.

Η μελέτη του ΙΟΒΕ (Ιούλιος 2016) αναφέρει ότι η συμβολή της ανάπτυξης του Ακινήτου στο ΑΕΠ, ως αποτέλεσμα παραγόντων ζήτησης, αναμένεται το 2041 (έτος ολοκλήρωσης της επένδυσης) να φθάσει στο +1,7%, και επιπλέον αύξηση 0,6% ως αποτέλεσμα παραγόντων προσφοράς, διασφαλίζοντας σημαντικά έσοδα για το Ελληνικό Δημόσιο και το Ασφαλιστικό Σύστημα. Συνολικά, η επένδυση στο Ελληνικό αναμένεται να οδηγήσει σε σημαντικά υψηλότερο ΑΕΠ σε όλη την εξεταζόμενη περίοδο. Στο τέλος της επενδυτικής περιόδου (το έτος 2041) το ΑΕΠ αναμένεται να ανέλθει σε 7,42 δισεκ. ευρώ (+2.4%) υψηλότερο από αυτό που θα ήταν αν δεν είχε πραγματοποιηθεί η επένδυση.

Άμεσα οφέλη θα προκύψουν και από τα δημοσιονομικά έσοδα του έργου, τα οποία δεν περιορίζονται στο τίμημα για την παραχώρηση της περιοχής, αλλά επεκτείνονται και σε πόρους από την άμεση και έμμεση φορολόγηση της οικονομικής δραστηριότητας και του πλούτου που αναμένεται να δημιουργηθεί. Τα φορολογικά έσοδα από την κατασκευαστική δραστηριότητα και τη λειτουργία των επιμέρους επιχειρηματικών δραστηριοτήτων κατά την περίοδο της μελέτης αναμένεται να πλησιάσουν τα 14,1 δισεκ. ευρώ

**3.1** Αναφέρατε αναλυτικά ποιες κατηγορίες επιχειρήσεων αφορά η αξιολογούμενη ρύθμιση

ΔΕΝ ΑΠΑΝΤΑΤΑΙ

**3.2** Αναφέρατε αναλυτικά την επίδραση της αξιολογούμενης ρύθμισης στη δομή της αγοράς

ΔΕΝ ΑΠΑΝΤΑΤΑΙ

**3.3** Μετρήστε το κόστος εγκατάστασης για νέες επιχειρήσεις πριν και μετά την αξιολογούμενη ρύθμιση, με την χρήση του «τυποποιημένου μοντέλου κόστους»

ΔΕΝ ΑΠΑΝΤΑΤΑΙ

**3.4** Αναφέρατε αναλυτικά την επίδραση της προτεινόμενης ρύθμισης στις λειτουργίες της παραγωγής και του μάρκετινγκ των επιχειρήσεων

ΔΕΝ ΑΠΑΝΤΑΤΑΙ

**3.5.** Αναφέρατε αναλυτικά και αιτιολογήστε την επίδραση της αξιολογούμενης ρύθμισης στην ανταγωνιστικότητα των επιχειρήσεων

ΔΕΝ ΑΠΑΝΤΑΤΑΙ

**3.6.** Προσδιορίστε το διοικητικό βάρος των επιχειρήσεων που προκαλεί ή αφαιρεί η προτεινόμενη ρύθμιση, εφαρμόζοντας το «τυποποιημένο μοντέλο κόστους»

ΔΕΝ ΑΠΑΝΤΑΤΑΙ

**3.7** Προσδιορίστε ειδικότερα και μετρήστε αναλυτικά και ξεχωριστά το κόστος και τα οφέλη που θα προκύψουν από την προτεινόμενη ρύθμιση για τις μικρομεσαίες επιχειρήσεις

ΔΕΝ ΑΠΑΝΤΑΤΑΙ

**3.8.** Προσδιορίστε αναλυτικά τα οφέλη ή την επιβάρυνση του κρατικού προϋπολογισμού, που αναμένεται να προκληθούν από την εξεταζόμενη ρύθμιση

Στο τέλος της υλοποίησης του επενδυτικού προγράμματος (το έτος 2041) το ΑΕΠ αναμένεται να είναι κατά 7,42 δισεκ. ευρώ (+2.4%) υψηλότερο από αυτό που θα ήταν αν δεν είχε πραγματοποιηθεί η επένδυση.

**3.9.** Προσδιορίστε αναλυτικά τυχόν συνέπειες της προτεινόμενης ρύθμισης στην εθνική οικονομία

Τα φορολογικά έσοδα από την κατασκευαστική δραστηριότητα και τη λειτουργία των επιμέρους επιχειρηματικών δραστηριοτήτων κατά την περίοδο της μελέτης αναμένεται να πλησιάσουν τα 14,1 δισεκ. ευρώ

4. Συνέπειες στην κοινωνία και στους πολίτες

**4.1.** Αναφέρατε τις προσδοκώμενες συνέπειες της προτεινόμενης ρύθμισης στην κοινωνία γενικά και στις επηρεαζόμενες κοινωνικές ομάδες ειδικά

Πλέον του οικονομικού οφέλους για το Ελληνικό Δημόσιο και τις τοπικές κοινωνίες, σημαντικά αναμένονται και τα ποιοτικά οφέλη από την μεταβίβαση των μετοχών της Ελληνικό Α.Ε. Πέρα από το Μητροπολιτικό Πάρκο, το οποίο θα διατηρείται ανοιχτό στο κοινό, χωρίς να επιβάλλονται περιορισμοί στην πρόσβαση των πολιτών, ώστε αυτό να λειτουργεί κατ' αποτέλεσμα ως κοινόχρηστος χώρος, θα υλοποιηθεί εκτεταμένο δίκτυο πεζοδρόμων και ποδηλατοδρόμων, εκτιμώμενου μήκους περίπου πενήντα (50) χιλιομέτρων, που θα συνδέεται και με τα Μέσα Σταθερής Τροχιάς, με σκοπό τη διασφάλιση της πρόσβασης στο μέγιστο δυνατό τμήμα του Ακινήτου χωρίς τη χρήση Ι.Χ. επιβατικού αυτοκινήτου.

Περαιτέρω, θα δημιουργηθεί ένα δίκτυο χώρων πρασίνου, το οποίο θα περιλαμβάνει διαδρομές πρασίνου. Αυτές θα συνδέουν το Μητροπολιτικό Πάρκο με την Παράκτια Ζώνη μέσω διαδρομών κατά μήκος των ρεμάτων και ενός κεντρικού πεζοδρόμου, καθώς και με τις όμορες πολεοδομικές ενότητες των όμορων δήμων μέσω του παραπάνω κεντρικού πεζοδρόμου και του υφιστάμενου δικτύου ελεύθερων και πράσινων χώρων των όμορων δήμων. Προβλέπονται, επίσης, η διερεύνηση ενδεχομένου κατασκευής αστικής γραμμής τραμ, η κατασκευή κέντρου διαλογής ανακυκλώσιμων αγαθών και η στέγαση των σωματείων ΑΜΕΑ εντός του Ακινήτου.

Εκ των ανωτέρω συνάγεται ότι από το επενδυτικό αυτό έργο ενισχύεται η ελκυστικότητα της ευρύτερης περιοχής της Αθήνας ως τουριστικού προορισμού και ως επιχειρηματικού κέντρου και χώρου αναψυχής στην περιοχή της Ανατολικής Μεσογείου.

Τέλος, η αξιοποίηση του Ελληνικού αναμένεται να ενισχύσει την απασχόληση και σταδιακά να συμβάλει στη βελτίωση της εθνικής οικονομίας.

**4.2.** Αναφέρατε τα σημερινά δεδομένα για κάθε ένα τομέα και κάθε μία κοινωνική ομάδα που επηρεάζονται από την αξιολογούμενη ρύθμιση, όπως αυτά προκύπτουν από την Ελληνική Στατιστική Υπηρεσία

ΔΕΝ ΑΠΑΝΤΑΤΑΙ

**4.3.** Περιγράψτε ξεχωριστά και αναλυτικά τα οφέλη που αναμένεται να προκύψουν για τον πολίτη από την προτεινόμενη ρύθμιση

ΔΕΝ ΑΠΑΝΤΑΤΑΙ

**4.4.** Αναφέρατε τα σημεία της προτεινόμενης ρύθμισης, τα οποία επιφέρουν βελτίωση των υπηρεσιών του Κράτους προς τον πολίτη

ΔΕΝ ΑΠΑΝΤΑΤΑΙ

**4.5.** Αναφέρατε τα σημεία της προτεινόμενης ρύθμισης, που απλουστεύουν τις διοικητικές διαδικασίες

ΔΕΝ ΑΠΑΝΤΑΤΑΙ

5. Συνέπειες στο φυσικό και πολιτιστικό περιβάλλον

**5.1.** Περιγράψτε ξεχωριστά και αναλυτικά τις αναμενόμενες συνέπειες της αξιολογούμενης ρύθμισης για τη βιώσιμη ανάπτυξη, τη βελτίωση της ποιότητας του περιβάλλοντος και τη μείωση των περιβαλλοντικών κινδύνων

Οι αναμενόμενες συνέπειες της προγραμματιζόμενης επένδυσης στο Ελληνικό για τη βιώσιμη ανάπτυξη, την βελτίωση της ποιότητας του περιβάλλοντος και την μείωση των περιβαλλοντικών κινδύνων θα αξιολογηθούν κατά την διαδικασία εκπόνησης της Στρατηγικής Μελέτης Περιβαλλοντικών Επιπτώσεων (ΣΜΠΕ) που αποτελεί προαπαιτούμενο της έγκρισης του Σχεδίου Ολοκληρωμένης Ανάπτυξης για το Ελληνικό. Στα πλαίσια αυτά θα τηρηθούν πλήρως οι απαιτήσεις τόσο της οδηγίας 2001/42 περί Στρατηγικής Περιβαλλοντικής Εκτίμησης (ΣΠΕ), όσο και της λοιπής περιβαλλοντικής νομοθεσίας. Η ΣΜΠΕ θα υποβληθεί σε δημόσια διαβούλευση με τις αρχές και το κοινό, σύμφωνα με τους ορισμούς της σχετικής ενωσιακής και εθνικής νομοθεσίας αλλά και της διεθνούς Σύμβασης του Aarchus. Στο πλαίσιο της πιο πάνω ΣΜΠΕ, θα εκτιμηθούν οι επιπτώσεις του ΣΟΑ στο φυσικό και πολιτιστικό περιβάλλον, συμπεριλαμβανομένων και των επιπτώσεων σε τυχόν υφιστάμενα λιβάδια Ποσειδωνίας υπαγόμενα στο πεδίο εφαρμογής της οδηγίας 92/43/ΕΚ.

**5.2.** Αναφέρατε περιληπτικά τα βασικά σημεία της μελέτης περιβαλλοντικών επιπτώσεων για την προτεινόμενη ρύθμιση (εφόσον υπάρχει)

...........................................................................................................................................................................................................................................................................................................................................................................................................................................................

6. Συνέπειες στη Δημόσια Διοίκηση και την απονομή της Δικαιοσύνης

**6.1.** Περιγράψτε ξεχωριστά και αναλυτικά τις αναμενόμενες συνέπειες της αξιολογούμενης ρύθμισης για τη βελτίωση της λειτουργίας και της αποδοτικότητας της Δημόσιας Διοίκησης

ΔΕΝ ΑΠΑΝΤΑΤΑΙ

**6.2.** Αναφέρατε τις αναμενόμενες συνέπειες της αξιολογούμενης ρύθμισης στον τρόπο απονομής της Δικαιοσύνης (εφόσον υπάρχουν)

ΔΕΝ ΑΠΑΝΤΑΤΑΙ

7. Νομιμότητα

**7.1** Αναφέρατε το πλαίσιο διατάξεων του Συντάγματος στο οποίο ενδεχομένως εντάσσεται η προτεινόμενη ρύθμιση

ΔΕΝ ΑΠΑΝΤΑΤΑΙ

**7.2.** Αναφέρατε τυχόν νομολογία των εθνικών δικαστηρίων και ιδίως του Ανωτάτου Ειδικού Δικαστηρίου, του Συμβουλίου της Επικρατείας, του Αρείου Πάγου ή του Ελεγκτικού Συνεδρίου που αφορά θέματα συναφή με την προτεινόμενη ρύθμιση

Έχουν δημοσιευθεί σχετικώς οι υπ’ αριθμ. 1902/2014, 1903/2014 και 1905/2014 αποφάσεις της Ολομέλειας του Συμβουλίου της Επικρατείας, με τις οποίες κρίθηκε το νόμιμο της μεταβίβασης μετοχών της «ΕΛΛΗΝΙΚΟ Α.Ε.» δυνάμει της υπ’ αριθμ. 225/07.01.2013 απόφασης της Διυπουργικής Επιτροπής Αναδιαρθρώσεων και Αποκρατικοποιήσεων (ΦΕΚ Β’ 15/10.01.2013), όπως επίσης και οι υπ’ αριθμ. 2185/2014 και 2186/2014 αποφάσεις της Ολομελείας με την οποία απορρίφθηκαν οι αιτήσεις ακύρωσης κατά των υπ’ αριθμ. 227/28.01.2013 (ΦΕΚ Β’ 136/29.01.2013) και 206/25.04.2012 (ΦΕΚ Β’ 1363/26.04.2012) αποφάσεων της ιδίας Επιτροπής.

Επίσης, έχουν δημοσιευθεί οι υπ’ αριθμ. 1183/2015, 1184/2015 και 1185/2015 αποφάσεις του Τμήματος Μείζονος – Επταμελούς Σύνθεσης του Ελεγκτικού Συνεδρίου, με την οποία περατώθηκε η διαδικασία προσυμβατικού ελέγχου της Σύμβασης Αγοραπωλησίας Μετοχών, καθώς και η υπ’ αριθμ. 1784/2016 απόφαση του VI Τμήματος του Ελεγκτικού Συνεδρίου, με την οποία ολοκληρώθηκε ο προσυμβατικός έλεγχος της Τροποποιητικής Σύμβασης. Το σύνολο των συγκεκριμένων αποφάσεων κρίνει ότι δεν υφίστατο λόγος που να κωλύει την υπογραφή των συμβάσεων εκ μέρους του ΤΑΙΠΕΔ.

**7.3.** Αναφέρατε τις σχετικές διατάξεις και προβλέψεις του ευρωπαϊκού κοινοτικού δικαίου και των διεθνών συμβάσεων που έχει κυρώσει η Ελλάδα, όπως επίσης και τυχόν νομολογία του Δικαστηρίου των Ευρωπαϊκών Κοινοτήτων.

ΔΕΝ ΑΠΑΝΤΑΤΑΙ

**7.4.** Αναφέρατε τυχόν σχετικές προβλέψεις της Ευρωπαϊκής Σύμβασης των Δικαιωμάτων του Ανθρώπου και της νομολογίας του Ευρωπαϊκού Δικαστηρίου των Δικαιωμάτων του Ανθρώπου

ΔΕΝ ΑΠΑΝΤΑΤΑΙ

8. Αρμοδιότητα

**8.1.** Αναφέρατε τα υπουργεία που είναι συναρμόδια για τον σχεδιασμό και την προώθηση της αξιολογούμενης ρύθμισης, αιτιολογώντας ειδικά τους λόγους συναρμοδιότητας

Υπουργείο Οικονομικών

**8.2.** Αναφέρατε τις οργανικές μονάδες με τις οποίες υπήρξε συνεργασία του επισπεύδοντος υπουργείου κατά το στάδιο προετοιμασίας της εξεταζόμενης ρύθμισης

…………………..............................................................................................................................................................................................................................................................................................................................................................................................................................

**8.3.** Αναφέρατε αναλυτικά τις υπηρεσίες, που θα είναι αρμόδιες για την εφαρμογή κάθε ξεχωριστής δράσης που προέρχεται από την εξεταζόμενη ρύθμιση

……………………...........................................................................................................................................................................................................................................................................................................................................................................................................................

**8.4.** Σε περίπτωση που η προτεινόμενη ρύθμιση προβλέπει τη σύσταση νέου φορέα, υπηρεσίας, νομικού προσώπου, επιτροπής, συμβουλίου ή άλλου συλλογικού οργάνου, αναφέρατε συνοπτικά τη γνωμοδότηση της Διυπουργικής Επιτροπής της απόφασης Πρωθυπουργού Υ189/18-7-2006 (ΦΕΚ Β΄ 953) και επισυνάψτε τη μελέτη σκοπιμότητας και την οικονομοτεχνική μελέτη

ΔΕΝ ΑΠΑΝΤΑΤΑΙ

9. Τήρηση Νομοτεχνικών Κανόνων και Κωδικοποίηση

**9.1.** Αναφέρατε τους νομοτεχνικούς κανόνες, οι οποίοι εφαρμόστηκαν κατά τη σύνταξη της προτεινόμενης διάταξης, με αναφορά στο εγχειρίδιο οδηγιών της Κεντρικής Νομοπαρασκευαστικής Επιτροπής (ΚΕ.Ν.Ε.)

ΔΕΝ ΑΠΑΝΤΑΤΑΙ

**9.2.** Προσδιορίστε τις διατάξεις που τροποποιεί, αντικαθιστά ή καταργεί η προτεινόμενη ρύθμιση και ιδίως αναφέρατε εάν υπάρχει ήδη κώδικας ρυθμίσεων συναφών με την προτεινόμενη

ΔΕΝ ΑΠΑΝΤΑΤΑΙ

**9.3.** Αναφέρατε τις εν γένει βελτιώσεις που επιφέρει η προτεινόμενη ρύθμιση στην έννομη τάξη και ειδικά τις διατάξεις που κωδικοποιεί ή απλουστεύει

ΔΕΝ ΑΠΑΝΤΑΤΑΙ

**9.4.** Προσδιορίστε τις διατάξεις της προτεινόμενης ρύθμισης που τροποποιούν εμμέσως υφιστάμενες ρυθμίσεις, χωρίς να τις καταργούν ρητώς και αιτιολογήστε την επιλογή αυτή

ΔΕΝ ΑΠΑΝΤΑΤΑΙ

10. Διαφάνεια - Κοινωνική συμμετοχή

**10.1.** Αναφέρατε αναλυτικά τους κοινωνικούς εταίρους και εν γένει τα ενδιαφερόμενα μέρη που κλήθηκαν να λάβουν μέρος στην διαβούλευση για την προτεινόμενη ρύθμιση

ΔΕΝ ΑΠΑΝΤΑΤΑΙ

**10.2.** Περιγράψτε αναλυτικά τον τόπο, τον χρόνο και τη διάρκεια της διαβούλευσης, τους συμμετέχοντες σε αυτήν, και τη διαδικασία διαβούλευσης που επελέγη

ΔΕΝ ΑΠΑΝΤΑΤΑΙ

**10.3.** Αναφερθείτε στα αποτελέσματα της διαβούλευσης, αναφέροντας επιγραμματικά τις κυριότερες απόψεις που εκφράστηκαν υπέρ και κατά της προτεινόμενης ρύθμισης ή επιμέρους θεμάτων της

ΔΕΝ ΑΠΑΝΤΑΤΑΙ

**10.4.** Αναφέρατε τον σχεδιασμό που έχει γίνει για τον κοινωνικό διάλογο και τη διαβούλευση και στο στάδιο της εφαρμογής της προτεινόμενης ρύθμισης

ΔΕΝ ΑΠΑΝΤΑΤΑΙ

Β: ΑΞΙΟΛΟΓΗΣΗ ΑΛΛΩΝ ΔΙΑΤΑΞΕΩΝ

11. Γενική Αξιολόγηση

**11.1** Περιγράψτε χωριστά και αναλυτικά το πρόβλημα που καλείται να αντιμετωπίσει κάθε μία «άλλη διάταξη» που περιλαμβάνεται στο προτεινόμενο σχέδιο νόμου

* ………………………......................................................................................................................................................................................................................................................................................................................................................................................

**11.2** Περιγράψτε χωριστά και αναλυτικά τους λόγους για τους οποίους κάθε «άλλη διάταξη» είναι αναγκαία και κατάλληλη να αντιμετωπίσει το αντίστοιχο πρόβλημα

ΔΕΝ ΑΠΑΝΤΑΤΑΙ

**11.3** Αναφέρατε χωριστά για κάθε μία «άλλη διάταξη» τους λόγους για τους οποίους έχει συμπεριληφθεί στο συγκεκριμένο σχέδιο νόμου

………………...................................................................................................................................................................................................................................................................................................................................................................................................................................

**11.4.** Αναφέρατε χωριστά και αναλυτικά τις αναμενόμενες συνέπειες κάθε μίας «άλλης διάταξης», συμπεριλαμβανομένων των συνεπειών στην οικονομία, την κοινωνία και τους πολίτες και στο φυσικό και πολιτιστικό περιβάλλον

ΔΕΝ ΑΠΑΝΤΑΤΑΙ

**11.5.** Αναφέρατε αναλυτικά τις υπηρεσίες που θα είναι αρμόδιες για την εφαρμογή κάθε «άλλης διάταξης».

……………..................................................................................................................................................................................................................................................................................................................................................................................................................................

12. Διαφάνεια και Διαβούλευση

**12.1.** Αναφέρατε επιγραμματικά τους κοινωνικούς εταίρους και εν γένει τα ενδιαφερόμενα μέρη που εκλήθησαν να λάβουν μέρος στη διαβούλευση για κάθε μία προτεινόμενη «άλλη διάταξη», τον τόπο, τον χρόνο και τη διάρκεια της διαβούλευσης, τους συμμετέχοντες σε αυτήν, και τη διαδικασία διαβούλευσης που επελέγη, αιτιολογώντας τις επιλογές αυτές.

ΔΕΝ ΑΠΑΝΤΑΤΑΙ

**12.2.** Αναφέρατε επιγραμματικά τις κυριότερες απόψεις που εκφράστηκαν υπέρ και κατά της προτεινόμενης ρύθμισης ή επιμέρους θεμάτων της και προσαρτήστε στο παρόν τις απόψεις των φορέων που έλαβαν μέρος στη διαβούλευση για κάθε μία «άλλη διάταξη» χωριστά.

ΔΕΝ ΑΠΑΝΤΑΤΑΙ